รัฐบาลไทย-ข่าวทำเนียบรัฐบาล-รมว.พม. เป็นประธานเปิดงาน "รวมพลคนยอดเพชร" ประจำปี 2560 (All Stars Kid Talents 2017) ภายใต้การดำเนินงานตามยุทธศาสตร์การพัฒนาเด็กในสถานรองรับ : เพชรน้ำหนึ่ง
วันจันทร์ที่ 18 กันยายน 2560
รมว.พม. เป็นประธานเปิดงาน "รวมพลคนยอดเพชร" ประจําปี 2560 (All Stars Kid Talents 2017) ภายใต้การดําเนินงานตามยุทธศาสตร์การพัฒนาเด็กในสถานรองรับ : เพชรน้ําหนึ่ง
รมว.พม. เป็นประธานเปิดงาน "รวมพลคนยอดเพชร" ประจําปี 2560 (All Stars Kid Talents 2017) ภายใต้การดําเนินงานตามยุทธศาสตร์การพัฒนาเด็กในสถานรองรับ : เพชรน้ําหนึ่ง เพื่อให้เด็กได้รับการพัฒนาศักยภาพที่ตรงตามความถนัดและความสามารถพิเศษของเด็ก
วันนี้ (18 ก.ย. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดงาน "รวมพลคนยอดเพชร" ประจําปี 2560 (All Stars Kid Talents 2017) ภายใต้การดําเนินงานตามยุทธศาสตร์การพัฒนาเด็กในสถานรองรับ : เพชรน้ําหนึ่ง เพื่อให้เด็กได้รับการพัฒนาศักยภาพที่ตรงตามความถนัดและความสามารถพิเศษของเด็ก โดยได้รับการสนับสนุนกิจกรรมจากองค์กรเครือข่ายทั้งภายในและภายนอกสถานรองรับ จนทําให้เด็กประสบความสําเร็จได้รับรางวัลจากการแข่งขันในหลายประเภท ทั้งด้านกีฬา วิชาการ ดนตรี ศิลปะ และด้านอาชีพ พร้อมมอบโล่ประกาศเกียรติคุณและทุนการศึกษา ให้กับเด็ก "คนยอดเพชร” จํานวน 51 ราย ณ ห้องประชุม ชั้น 2 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญกับการพัฒนาเด็กและเยาวชน เนื่องจากเด็กและเยาวชนเป็นทรัพยากรที่สําคัญในอนาคตสําหรับการพัฒนาสังคมและประเทศชาติ จึงจําเป็นต้องมีการกําหนดนโยบายเพื่อให้เด็กและเยาวชนทุกคนในประเทศได้รับการส่งเสริมและพัฒนาศักยภาพอย่างเต็มที่ ไม่ว่าจะเป็นกบุ่มเด็กที่อยู่ในสังคมทั่วไป หรือกลุ่มเด็กและเยาวชนที่อยู่ในความอุปการะของสถานรองรับ ด้วยความเชื่อมั่นว่า "เด็กทุกคนพัฒนาได้” หากเด็กและเยาวชนไทยได้รับการพัฒนาศักยภาพ ทั้งกาย ใจ สติปัญญา คุณธรรม และจริยธรรม และได้รับการพัฒนาศักยภาพคนตามช่วงวัย ทั้งนี้ กระทรวง พม. จึงได้จัดทํายุทธศาสตร์การพัฒนาเด็กในสถานรองรับ : เพชรน้ําหนึ่ง เพื่อเป็นแนวทางสําคัญสําหรับสถานรองรับ ในการที่จะพัฒนาเด็กในความอุปการะ อายุแรกเกิด 18 ปี จํานวนกว่า 6,000 คน ซึ่งเป็นกลุ่มที่ประสบปัญหาทางสังคม ขาดผู้อุปการะเลี้ยงดู ถูกทอดทิ้ง ให้เจริญเติบโตขึ้นอย่างมีคุณภาพ มีพัฒนาการเหมาะสมตามวัย และที่สําคัญเด็กทุกคนต้องได้รับการส่งเสริมการพัฒนาความสามารถพิเศษ ตามความถนัดและความสนใจในด้านต่าง ๆ
พลตํารวจเอก อดุลย์กล่าวต่อไปว่า กระทรวง พม. โดยกรมกิจการเด็กและเยาวชน (ดย.) ได้ดําเนินการขับเคลื่อนยุทธศาสตร์การพัฒนาเด็กในสถานรองรับ : เพชรน้ําหนึ่ง อย่างต่อเนื่อง โดยให้ความสําคัญกับการพัฒนาบุคลากรในสถานรองรับทุกระดับ ไม่ว่าจะเป็นผู้บริหาร ผู้ปฏิบัติงาน และเด็กในสถานรองรับ เพื่อให้เกิดผลการพัฒนาเด็กย่างเป็นรูปธรรม และได้ขับเคลื่อนยุทธศาสตร์ฯ ในรูปแบบ One Talent One Model เพื่อให้ครอบคลุมการพัฒนาศักยภาพเด็กในสถานรองรับทุกกลุ่มเป้าหมาย ทุกช่วงวัย สําหรับตลอดระยะเวลาการดําเนินงาน 1 ปี ที่ผ่านมา สถานรองรับทั้ง 30 แห่ง ได้ให้ความร่วมมือในการขับเคลื่อนยุทธศาสตร์ฯ เป็นอย่างดี ส่งผลให้กลุ่มเด็กในความอุปการะของสถานรองรับ มีโอกาสได้รับการส่งเสริมให้เกิดการพัฒนาศักยภาพความสามารถพิเศษตามความถนัด และความสนใจของกลุ่มเด็กตลอดจนได้รับการอบรมเลี้ยงดู ให้เป็นผู้ที่มีคุณลักษณะที่พึงประสงค์ตามวัย อีกทั้ง ยังได้รับแรงสนับสนุนให้เข้าร่วมกิจกรรมเพื่อพัฒนาความสามารถทั้งภายในและภายนอนสถานรองรับ ทําให้เด็กเกิดความมั่นใจและความภาคภูมิใจในตนเอง สามารถเข้าร่วมกิจกรรมในเวทีระดับต่างๆ ประสบความสําเร็จได้รับรางวัลจากการแข่งขันและเข้าร่วมกิจกรรม อาทิ การเข้าร่วมการแข่งขันฟุตบอล ณ สาธารณรัฐโปแลนด์ ได้รับการคัดเลือกเข้าสังกัดสโมสร "ปทุมธานี ยูไนเต็ด” ได้รับการคัดเลือกเป็นนักกีฬาเยาวชนทีมชาติไทย ได้รับรางวัลจากการแข่งขันจักรยานBMX หญิง ชิงถ้วยพระราชทานสมเด็จพระเทพรัตนราชสุดาสยามบรมราชกุมารี เป็นต้น นอกจากนี้ ยังสามารถพัฒนาตนเองในด้านวิชาการ โดยมีผลการเรียนในระดับดี และสามารถสอบแข่งขันได้รับการคัดเลือกเข้าศึกษาต่อระดับอุดมศึกษาในสถาบันการศึกษาที่มีชื่อเสียงของประเทศไทย
"สําหรับการจัดงานครั้งนี้ มีวัตถุประสงค์เพื่อเป็นการประกาศเกียรติคุณและยกย่องชื่นชมเด็กในสถานรองรับ ที่เป็นผู้มีความสามารถและได้สร้างชื่อเสียง ความภาคภูมิใจ ให้กับตนเองและหน่วยงาน รวมทั้ง เพื่อเป็นแบบอย่างที่ดีให้กับกลุ่มเด็กในสถานรองรับและสังคม ตลอดจนนําเสนอความคืบหน้าในการขับเคลื่อนยุทธศาสตร์การพัฒนาเด็กในสถานรองรับ : เพชรน้ําหนึ่ง ประจําปี 2560 อีกทั้ง เป็นการแสดงให้เห็นว่า "เพชร” ไม่ว่าจะอยู่ที่ใด ยังคงความเป็น "เพชร” อยู่เสมอ หากได้รับการเจียระไนอย่างถูกต้อง"พลตํารวจเอก อดุลย์กล่าวในตอนท้าย